Diari Oficial de la Generalitat Valenciana


Sumari del DOGV 8415, del 02-11-2018 (2018/9502)

Notificació de la sentència dictada en el procediment ordinari número 466/2017.
-------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9502


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 466/2017. [2018/9502]  
De: Caixabank.  
Procurador: Juan Carlos Millán Zapater.  
Contra: José Gómez Espartero, María Jesús Estruch Aracil, José Estruch Mayor Hy i Rosa Aracil Cubillos Hy.  
Procurador: Ferrer González.  
  
«Sentencia número 90/2018  
  
València, 3 d'abril de 2018.  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist aquestes actuacions de procediment ordinari número 466/2017 seguides a instàncies del procurador dels tribunals Juan Carlos Millán Zapater, en nom i representació de Caixabank, SA, contra José Gómez Esparter, María Jesús Estruch Aracil, José Estruch Mayor Hy i Rosa Aracil Cubillos Hy, representat per la procuradora dels tribunals Ana Ferrer González, sobre venciment anticipat de la total obligació de pagament del contracte de préstec hipotecari, les actuacions del qual versen sobre els següents,  
  
  
Dispositiva  
Estime substancialment la demanda interposada en nom de Caixabank, SA, contra José Gómez Esparter, María Jesús Estruch Aracil, l'herència jacent de José Estruch Mayor, i l'herència jacent de Rosa Aracil Cubillos, declare el venciment anticipat de la total obligació de pagament del contracte de préstec hipotecari de 27 de desembre de 2001 convingut per les parts per mitjà d'una escriptura autoritzada davant del notari de Turís Fernando de Vicente-Arche i Feliu, número de protocol 1187; condemne de forma solidària els prestataris i fiadors demandats al pagament de la quantitat de 22.385,26 euros més els interessos com s'indica en l'últim paràgraf del fonament jurídic segon d'aquesta resolució i ordene, als efectes de realització del dret d'hipoteca, la venda en pública subhasta de l'immoble hipotecat, identificat en el fet primer de la demanda, la qual cosa es verificarà en execució de sentència, d'acord amb les regles que resulten del capítol IV del títol IV, llibre III de la Llei d'enjudiciament civil. El producte de la venda de l'immoble serà destinat al pagament del crèdit garantit de l'actora en l'import al pagament del qual vinga condemnat el prestatari, amb la prelació derivada de la garantia hipotecària i servirà de tipus o valoració de l'immoble el pactat per les parts en l'escriptura d'hipoteca; sense perjudici de quantes altres possibles mesures executives pogueren sol·licitar-se i acordar-se en execució de sentència, es condemna els prestataris i fiadors demandats al pagament de les costes processals.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació i cal citar la resolució objecte d'apel·lació, els pronunciaments que impugna (art. 457.2 LECn) i les al·legacions en què basa la seua impugnació, juntament amb la consignació del corresponent dipòsit.  
  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè s'admeta a tràmit el recurs d'apel·lació contra aquesta resolució es constituirà un dipòsit de 50 ?, que se li tornarà només en el cas que el recurs siga estimat.  
Aquesta és la meua sentència, que pronuncie, mane i firme.»  
I atés que la codemandada indicada, María Jesús Estruch Aracil, es troba en parador ignorat, expedisc aquest edicte a fi que li valga de notificació de forma deguda i a les herències jacents de José Estruch Mayor i Rosa Aracil Cubillos.  
  
València, 3 d'octubre de 2018.- La lletrada d'Administració de justícia: María Dolores Crespín Jiménez.